Í bók Jóns Baldvins Hannibalssonar , Tæpitungulaust , sem kom í verslanir í lok síðasta mánaðar er fjallað um þegar Jón Baldvin lenti í mikilli svaðilför og litlu máti muna að hann léti lífið . Upprunalega átti bók Jóns Baldvins að koma út í febrúar á þessu ári . Skömmu fyrir áætlaða útgáfu bókarinnar sökuðu fjórar konur Jón Baldvin um kynferðislega áreitni og var útgáfu þá slegið á frest . Í bókinni segir Jón Baldvin frá því þegar hann réð sig á togarann Gerpi frá Neskaupstað árið 1958 að afloknum stúdentsprófum . Hann greinir einnig frá því að hann hafi fengið það hlutverk að manna skipið að stórum hluta sjálfur . Jón Baldvin segir : „ Ég smalaði saman menntskælingum og skáldaspírum , ásamt nokkrum þaulvönum sjóurum að vestan , sem ég fékk útskrifaða af drykkjumannahælinu á Gunnarsholti . “ Við gefum Jóni orðið : „ Gerpir var síðutogari , 1000 tonn , hvorki meira né minna , stærsta skip íslenska flotans . Vistarverur voru vandaðar og aðbúnaður góður . Matsveinninn , Finnur Bjarnason , ásamt hjálparkokki , hélt mannskapinn vel í mat og drykk . Ég lenti á bátsmannsvakt undir stjórn Herberts Benjamínssonar – Hebba bátmanns , eins og við kölluðum hann . Hebbi var sjóraufaralegur í meira lagi , enda frá Ísafirði . Hann hafði lent í slysi og hafði svartan sjóræningjalepp fyrir öðru auganu . Hann reyndist vera margra manna maki til verka . Sennilega hefði mörgum manninum fallist hendur í hans sporum , þegar hann fór að kanna liðið . Það kom á daginn , að á vaktinni var einn vanur netamaður , einn eða tveir höfðu eitthvað gripið í net . Að öðru leyti skilaði liðið auðu . Á útstíminu til Grænlands mátti Hebbi því byrja á „ saumanámskeiði “ uppi í keis . Sem betur fór var dræmt fiskirí til að byrja með , svo hægt var að halda framhaldsnámskeið í saumaskapnum , áður en verulega fór að reyna á mannskapinn . Sloppið með skrekkinn Við snerum ekki heim á leið fyrr en í lok september og það með fullhlaðið skip og fullar hendur fjár . Reyndar var ég minntur á , að brugðið getur til beggja vona , ef eitthvað er að veðri á þessum slóðum . Það var verið að ganga rammlega frá öllu á dekki fyrir stímið af Nýfundnalandsmiðum til Grænlands . Myrkur var skollið á og úfinn sjór . Af einhverjum ástæðum var ég seinastur af dekkinu og álpaðist til að fara bakborðsmegin meðfram brúnni , en veðrahamurinn buldi á skipinu á bakborða . Áður en ég næði að forða mér , skall brotið yfir . Skipið lék á reiðiskjálfi , og útsogið var svo öflugt , að ég missti handfestu og sogaðist út með flóðinu . Það vildi mér til lífs , að ég skorðaðist af við bakhlerann , þar sem sjórinn fossaði fram hjá allt í kring um mig , þangað til skipið rétti sig við . Skjálfandi á fótunum , tókst mér að neyta færis og skreiðast inn í brúna fyrir framan borðsalinn og læsti kyrfilega á eftir mér . Næstu mínúturnar hreyfði ég hvorki legg né lið . Ef bakhlerinn hefði ekki bjargað mér , hefði enginn orðið til frásagnar um , hvað gerðist , og þessi saga ekki orðið lengri . Enginn hefði tekið eftir því , fyrr en löngu síðar , að einn úr áhöfninni var horfinn . Skipið var komið á fullt stím og stefndi að Grænlandsströndum . Þegar ég staulaðist loks inn í borðsalinn , fölur og fár , voru félagar mínir flestir sestir að spilum . Þegar við komum til hafnar í Hafnarfirði , eftir mikið og langt sjóvolk , var eftirvænting í mínum huga , hvort nokkur tæki á móti mér . Þegar við vorum að binda landfestar , sá ég virðulegan mann með hatt stíga upp í svartan ráðherrabíl ofarlega við bryggjuna og hverfa hljóðlega á braut . En ballerínan stóð fremst á kajanum og tók á móti sjóaranum . Hannibal hafði mætt til að taka á móti mér , en dregið sig kurteislega í hlé , þegar hann sá , að honum var ofaukið . “ Auk þess yfirkennari Bændadeildar 1972 - 1982 . Grípum niður í viðtalið við Pétur : Huldukonur er nýr vefur um hinsegin kynverund kvenna fyrir 1960 : Það reyndist okkur miklu erfiaðara og flóknara að hafa uppi á lesbíum fyrrri tíma en hommana , segja stöllurnar Ásta Kristín Benediktsdóttir , Hafdís Erla Hafsteinsdóttir og ' iris Ellenberger sem opnuðu nýlega vefinn Huldurkonur í húsnæði Samtakanna 78 á Suðurgötu 3 í Reykjavík .